Dzinēja iedarbināšanai nepieciešams, lai tas tiktu iegriezts ar konkrētu ātrumu, tādējādi nodrošinot optimālu kompresiju, dzinējā iesūcot gaisu un degvielu. Spararatu iegriež zobrats, kas atrodas uz startera vārpstas. Rezultātā degvielas un gaisa maisījums nokļūst dzinēja cilindros, dzirkstele attiecīgo maisījumu aizdedzina, un dzinējs sāk darboties.
Vienkāršiem vārdiem runājot, šo procesu sauc par automašīnas startēšanu, un, kā jau iespējams noprast pēc nosaukuma, attiecīgo funkciju pilda starteris. Starteris tiek palaists, izmantojot automašīnas akumulatora jaudu, tāpēc svarīgi, lai arī akumulators vienmēr būtu darba kārtībā.